Et hemmeligt udvalg bestående af Thomas Cromwell, Annes far Thomas Boleyn og hendes farbror Norfolk blev sat til at undersøge anklagerne om utroskab.<ref>[https://www.bbc.co.uk/history/british/tudors/anne_boleyn_01.shtml#three BBC - History - Anne Boleyn and the Downfall of her Family<!-- Botgenereret titel -->]</ref> Søndag [[30. april]] blev hofmusikeren Mark Smeaton arresteret og forhørt i Cromwells hus i bydelen Stepney. Smeaton hævdede at have haft [[samleje]] med Anne tre gange. I den ''Spanske krønike'' påstås, at han tilstod efter [[tortur]], men [[krønike]]n er notorisk upålidelig. George Constantine, tjener hos Henry Norris, forklarede, at han havde hørt, at Smeaton blev udsat for grov tortur, men at han ikke kunne bekræfte det; mens Lancelot de Carles, den franske ambassadørs sekretær, skrev, at Smeaton tilstod uden tortur.<ref>[https://www.theanneboleynfiles.com/30-april-1536-arrest-musician-mark-smeaton/ 30 April 1536 - The arrest of musician Mark Smeaton - The Anne Boleyn Files<!-- Botgenereret titel -->]</ref> Tortur var heller ikke udbredt i Tudortidens England.<ref>[https://www.historic-uk.com/HistoryUK/HistoryofEngland/Torture-in-the-Tower-of-London/ Torture in the Tower of London<!-- Botgenereret titel -->]</ref>
Jura Historie Død Kriminalitet